《和田望再赋暑雪轩》
宋代·吴栻

石照台高暑不侵，雪横天际蜀西岑。但知赋客如梁苑，那得参徒似少林。

月上便成银色界，风生兼作海潮音。可怜火宅人空老，谁解跏趺一解襟。

作者简介：建州瓯宁人，字顾道。神宗熙宁六年进士。累官知开封府，迁工、户二部侍郎。徽宗朝历知苏州、陈州、河中、成都府。除兵部侍郎，再知成都，改知郓州中山府。徽宗尝称其清谨循良。